Grootste deel van SA grond word privaat besitMeer as ŉ driekwart van Suid-Afrikaanse grond word privaat besit, het The Times Vrydag berig. Die landoudit, wat deur die kantore van die van die landmeter-generaal Mmuso Riba gedoen is, het bevind dat die staat ŉ minimum van 14% van die land besit terwyl 79% deur inwoners, trusts en privaatmaatskappye besit word. Die oorblywende 7%, hoofsaaklik in die Transkei en die Oos-Kaap, is nie by die aktekantoor geregistreer of opgeneem nie. Die uitkoms van die oudit is Woensdag deur die kabinet goedgekeur nadat die opdrag daarvoor verlede jaar gegee is. Die oudit het egter nie buitelandse grondbesit of ‘n rasseverdeling van grondeienaarskap aangedui nie. Volgens Riba kon buitelandse grondbesit nie bepaal word nie, omdat die departement van binnelandse sake ŉ beperkte databasis het, terwyl hul ander databasis nie meer mense volgens hul rasgroep klassifiseer nie. Hy het egter erken dit is belangrik om te weet hoeveel grond word deur swart mense, wit mense en maatskappye besit. Die oudit het ook gefaal om die geldelike waarde van die grond uiteen te sit. – Sapa